Han har nægtet sig skyldig, men kærer ikke fængslingen, fordi han ikke kan huske, hvad der er sket, siger efterforskningsleder Lars Nørskov fra Nordjyllands Politi. Den 19-årige ringede selv til politiet søndag morgen og fortalte, at han muligvis havde gjort noget galt. Herefter ankom politiet og fandt både den dræbte og den sigtede, som blev anholdt. Den 47-årige mand blev dræbt natten til søndag. Den dræbte og den sigtede kendte i forvejen hinanden, da den 19-årige er kæreste med den dræbtes niece. Politiet leder stadig efter et gerningsvåben og vil ikke komme med nærmere oplysninger omkring blandt andet et motiv til drabet. Den sigtede er nu fængslet indtil 30. december. /ritzau/

Opsummering:
Den drabssigtede 19-årige mand nægtede sig i et
grundlovsforhør søndag aften skyldig i drabet på en 47-årig mand i Mou ved Aalborg.